ROKIŠKIO RAJONO SAVIVALDYBĖS ADMINISTRACIJA

KVIETIMAS 
SUTEIKTI RINKOS KONSULTACIJĄ VIEŠAJAME PIRKIME „Automobilių stovėjimo aikštelės Ąžuolų  g. 1A, Rokiškyje, rekonstravimo darbai“

Rokiškis

	Rokiškio rajono savivaldybės administracija, juridinio asmens kodas 188772248, adresas Sąjūdžio a. 1, Rokiškis (toliau – Perkančioji organizacija), planuoja vykdyti viešąjį pirkimą „Automobilių stovėjimo aikštelės Ąžuolų  g. 1A, Rokiškyje, rekonstravimo darbai“.
	Norėdami įvertinti neįvykusios II pirkimo dalies – „Automobilių stovėjimo aikštelės Ąžuolų  g. 1A, Rokiškyje, rekonstravimo darbai“ pirkimo priežastis, siekiame parengti pirkimo sąlygas, atitinkančias naujausias rinkos tendencijas ir galimybes bei užtikrinančias sąžiningą tiekėjų konkurenciją. Teikiant atsakymus į rinkos konsultacijos klausimus, prašome įsivertinti tik II pirkimo dalies techninio darbo projekto sudėtį.
Konsultacija vykdoma vadovaujantis Lietuvos Respublikos viešųjų pirkimų įstatymo 
27 straipsniu Centrinės viešųjų pirkimų informacinės sistemos priemonėmis (CVP IS) Viešųjų pirkimų tarnybos nustatyta tvarka. Tiekėjai kviečiami pateikti atsakymus į klausimus, savo siūlymus ir rekomendacijas. 

	Rinkos konsultacijos dalyviai kviečiami iki 2026 m. rugsėjo 8 d. 9 val. CVP IS priemonėmis teikti atsakymus į pateiktus klausimus, savo siūlymus ir rekomendacijas. Susitikimai rengiami nebus.

	Ši rinkos konsultacija yra skelbiama iki viešojo pirkimo pradžios. Rinkos konsultacija nėra skelbimas apie viešąjį pirkimą ar išankstinis skelbimas apie viešąjį pirkimą. Šios rinkos konsultacijos paskelbimu dalyviai nėra kviečiami varžytis dėl viešojo pirkimo sutarties.
	Konsultacijų dalyviai konsultacijas teikia neatlygintinai. Jokios išlaidos konsultacijų dalyviams neatlyginamos. Dalyvavimas teikiant konsultacijas nepanaikina teisės ateityje teikti pasiūlymą viešajame pirkime. Rinkos konsultacijų metu gauta informacija, nepažeidžiant Viešųjų pirkimų įstatymo reikalavimų, bus naudojama priimant sprendimus dėl pirkimo organizavimo ir vykdymo. 
	CVP IS priemonėmis gauti atsakymai į perkančiosios organizacijos klausimus bus skelbiami viešai, išskyrus gautą informaciją apie kainas.
PRIDEDAMA:
1. Priedas Nr. 1. Klausimynas rinkos dalyviams.
2. Priedas Nr. 2. Techninis darbo projektas.
3. Priedas Nr. 3. Sutarties projektas.

